[{"text_idx": "#000001", "text": "\u2018Tyfu Adenydd\u2019: barn plant a phobl ifanc ar drawsnewidiadau\nCefnogi Rhieni mewn gofal ac wrth ei adael #NegeseuoniRieniCorfforaethol\nCanllawiau Rhyngweithio trwy Fideo (VIG)\nYmchwil ac adolygiadau o ymarfer"}, {"text_idx": "#000002", "text": "\u2018Tyfu Adenydd\u2019: barn plant a phobl ifanc ar drawsnewidiadau\nCefnogi Rhieni mewn gofal ac wrth ei adael #NegeseuoniRieniCorfforaethol\nCanllawiau Rhyngweithio trwy Fideo (VIG)"}, {"text_idx": "#000003", "text": "Ymchwil ac adolygiadau o ymarfer"}, {"text_idx": "#000004", "text": "\u2018Tyfu Adenydd\u2019: barn plant a phobl ifanc ar drawsnewidiadau"}, {"text_idx": "#000005", "text": "Cydlynir y prosiect gan Bridget Handley"}, {"text_idx": "#000006", "text": "I lywio\u2019r gynhadledd trawsnewidiadau, bu plant a phobl ifanc yn gweithio gyda\u2019r awdur a\u2019r perfformiwr o Gymru, Clare E. Potter i archwilio eu profiadau o drawsnewidiadau yn greadigol. Mae eu trafodaethau, eu hysgrifennu a\u2019u gwaith celf wedi rhoi tystiolaeth rymus fod trawsnewidiadau yn gyfnodau cymhleth, hanfodol o newid. Gobeithiwn y bydd yr adnoddau hyn yn ysbrydoli ac yn hysbysu."}, {"text_idx": "#000007", "text": "Mae\u2019r fideo hwn, sy\u2019n cynnwys y bardd Claire Potter, yn rhoi cyflwyniad pwerus i\u2019r pwnc trawsnewidiadau."}, {"text_idx": "#000008", "text": "Roedd y ty\u0302 crwn arfordirol yng Nghanolfan yr Urdd, Gwersyll Llangrannog, yn lleoliad ysgogol i archwilio trawsnewidiadau gyda phlant 7-11 oed sydd a\u0302 phrofiad o ofal, a wnaeth fwynhau cynllun chwarae\u2019r haf a drefnwyd gan Gydlynydd Prosiect Ceredigion ar gyfer Plant sy\u2019n Derbyn Gofal. Hwylusodd Clare ddiwrnod ysbrydoledig a oedd yn llawn barddoniaeth, gair llafar a chelf. Roedd trawsnewidiadau yn cael eu hystyried yn gyfleoedd a chafodd y thema\u0302u pw\u0302er, perthnasoedd a chariad lawer o sylw. Wrth baratoi ar gyfer trawsnewidiadau, awgrymodd y plant, \u2018Nid dim ond hedfan i ffwrdd maen nhw, mae\u2019n rhaid iddyn nhw ddysgu i hedfan.\u2019"}, {"text_idx": "#000009", "text": "Helpodd grw\u0302p o bobl ifanc sy\u2019n ymwneud a\u0302 Lleisiau Caerfyrddin i gwmpasu\u2019r prosiect hwn trwy dynnu sylw at sut y gall trawsnewidiadau mewn ysgolion a theuluoedd effeithio ar iechyd meddwl. Fe rybuddion nhw, \u2018Yn ystod y trawsnewidiadau mae\u2019r rhai sy\u2019n gweiddi fwyaf ac yn digio yn cael ymateb, ond os ydych chi\u2019n dawel, yn swil, yn amyneddgar, rydych chi\u2019n cael eich anwybyddu.\u2019 Bu\u2019r bobl ifanc hefyd yn trafod pwysigrwydd cefnogaeth emosiynol yn ystod trawsnewidiadau i helpu unigolion i symud o \u2018Oroesi i ffynnu.\u2019"}, {"text_idx": "#000010", "text": "Nododd pobl ifanc sy\u2019n gysylltiedig a\u0302 Llamau ystod o drawsnewidiadau a oedd yn cwmpasu steiliau, perthnasoedd a lleoedd. Ysgrifennodd un o\u2019u beirdd talentog, \u2018Daw haul ar fryn bob amser, gydag unrhyw broblem sydd gennych chi, a gallwch chi bob amser wneud i\u2019r haul \u2018na dywynnu\u2019n ddisgleiriach drwy gredu ynoch chi\u2019ch hun.\u2019"}, {"text_idx": "#000011", "text": "Mae\u2019r prosiect hwn wedi atgyfnerthu pwysigrwydd treulio amser yn gwrando ar blant a phobl ifanc. Mae eu barn graff wedi llywio\u2019r Gynhadledd Trawsnewidiadau a chynnig mewnbwn ysbrydoledig sy\u2019n ein hatgoffa o bwysigrwydd cefnogaeth hyblyg wedi\u2019i phersonoleiddio. Rydym yn ddiolchgar iawn i\u2019r plant a\u2019r bobl ifanc a gymerodd ran, Clare am ddarparu\u2019r ysbrydoliaeth a Diana Lewes-Gale, Sian Jones ac Annie Galt a gydlynodd y gwaith grw\u0302p."}, {"text_idx": "#000014", "text": "Ydw, dwi\u2019n teimlo\u2019n well o lawer yn y gofod dwi ynddo. Wedi colli sawl gwaith felly dwi\u2019n hapus pan dwi\u2019n ennill. Rwy\u2019n fod dynol felly mae\u2019r geiriau a ddwedoch yn effeithio arnaf fi. Yn chwarae ar fy meddwl ac, yn breifat, yn fy nghynhyrfu. Does dim ots gen i rhagor. Yn y lleoedd hyn, rwy\u2019n ofni mwy a mwy. Rwy\u2019n defnyddio\u2019r galar i adeiladu\u2019r gred \u2018mod i\u2019n enillydd bob dydd felly dydw i ddim yn ofni mwyach. Dwi am ddangos y gorau i chi nes eich bod chi wedi cael llond bol ohono. Goresgyn cymaint pan mae pethau ar eu gwaethaf. Nid Ysbryd Gla\u0302n yw hwn achos dwi \u2018di bod arno fe bob dydd a dwi \u2018di ei ysgrifennu ym mhob ffordd. Credwch chi fi, dwi\u2019n mynd i barti\u0308o pan fydd hyn drosodd. Dim car achos dwi\u2019n symud gyda chauffeur. Amser wir yw\u2019r peth gorau. I iacha\u0301u gyda fy llwyddiant fy hun. Tan mai fi yw\u2019r gorau. A phan fyddaf yn datgelu nesaf."}, {"text_idx": "#000015", "text": "Perygl, dicter. Mae un ohonom ni newydd golli i\u2019n methiant. Gallaf daeru mai ca\u0302n drist arall yw hon. Dwedwch wrthyf ai dyma sut rydyn ni i fod? Felly dwi\u2019n dweud y weddi hon. O Dduw, pam roedd angen yr holl feddyginiaeth yma arnaf i reoli fy nicter? Ac wyt ti hyd yn oed yn bodoli? Maen nhw\u2019n treio dweud mai myth wyt ti. Llawer o bethau ar o\u0302l i\u2019w darllen. Llawer o bethau heb eu dweud. Alli di reidio gyda fi? Pen yn ff*cd. A\u2019r atsain yma o ble y des i. Gorfod mynd trwy\u2019r c!?*u i\u2019m cadw i ysgrifennu. Felly mae\u2019n debyg taw hwn yw fy Titanic, heb neb i gyfarwyddo fy nrafft ohono."}, {"text_idx": "#000016", "text": "Recordiodd rhai o\u2019r bobl ifanc eu cerddi."}, {"text_idx": "#000017", "text": "Mae Rhian, Jo-anne a Rowan wedi bod yn archwilio\u2019r pwnc trawsnewidiadau trwy farddoniaeth."}, {"text_idx": "#000020", "text": "Ymwelwch a\u0302 digwyddiadau ExChange i gofrestru ar gyfer hyfforddiant rhad ac am ddim o ansawdd uchel sy\u2019n cefnogi datblygiad parhaus gweithwyr gofal cymdeithasol ar draws Cymru. Mae digwyddiadau ac adnoddau ExChange yn cyfoethogi sgiliau wrth amlygu profiadau pobl a\u0302 phrofiad o ofal."}, {"text_idx": "#000021", "text": "Cewch afael ar ystod o adnoddau fideo, adnoddau sain a gweminarau ExChange o gynadleddau, seminarau a gweithdai i ymarferwyr. Mae\u2019r adnoddau hyfforddiant hyn yn casglu ac yn rhannu profiadau ac arbenigeddau o ofal cymdeithasol er mwyn cyfoethogi sgiliau yn y maes."}, {"text_idx": "#000022", "text": "If you are human, leave this field blank."}]